Source: https://klokocov.sk/index.php/uradnwdokumenty-mainmenu-27/vzn-obce-mainmenu-40/56-vzn-o-urkolsk-obvodu-zadnej-koly
Timestamp: 2019-03-20 21:25:27+00:00
Document Index: 17384700

Matched Legal Cases: ['§ 6', '§ 8', '§ 6', '§ 11', '§ 4', '§ 8', '§ 8']

Klokočov - VZN o určení školského obvodu základnej školy
VZN o určení školského obvodu základnej školy
Obec Klokočov v zmysle § 6 zákona SNR č. 369/1990 Zb. o obecnom zriadení v znení neskorších predpisov a § 8 zák. NR číslo 596/2003 Z.z. o štátnej správe v školstve a školskej správe a o zmene a doplnení niektorých zákonov
Všeobecne záväzné nariadenie Obce Klokočov
o určení školského obvodu základnej školy
Obecné zastupiteľstvo v Klokočove v zmysle § 6 a § 11 ods. 4 písm. g/ zákona SNR č. 369/1990 Zb. o obecnom zriadení v znení neskorších predpisov a § 4 ods. 11 zákona SNR č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov sa uznieslo na vydaní tohto všeobecne záväzného
Ú č e l
Účelom tohoto Všeobecne záväzného nariadenia obce Klokočov je v súlade s § 8, zákona NR č. 596/2003 Z.z. o štátnej správe v školstve a školskej samospráve vymedziť školský obvod základnej škôly v obci.
1. Školským obvodom Základnej školy Klokočov - Ústredie č.p 976, rozpočtovej organizácie s právnou subjektivitou, je celé katastrálne územie obce Klokočov pre žiakov ročník 1.-9. Súčasťou katastrálneho územia obce Klokočov sú časti obce: Klokočov, Kornica, Rybárie, Riečky, Javorová, Klín, Vrchpredmier, Hlavice a Hrubý Buk.
2. Školský obvod Základnej školy Klokočov - Ústredie č.p. 976 je určený aj pre žiakov zrušenej Základnej školy Klokočov - Hlavice.
3. Žiak s trvalým bydliskom, z ktorejkoľvek časti územia obce Klokočov plní povinnú školskú dochádzku v školskom obvode Základnej školy Klokočov - Ústredie p. č. 976, ak sa zákonný zástupca žiaka nerozhodne podľa § 8, ods. 4 zák. NR SR č.596/2003 Z.z. o štátnej správe v školstve a školskej samospráve.
4. Žiak môže plniť povinnú školskú dochádzku v základnej škole mimo školského obvodu, v ktorom má trvalé bydlisko, so súhlasom riaditeľa základnej školy, do ktorej sa hlási. Riaditeľ základnej školy, do ktorej bol žiak prijatý, oznámi túto skutočnosť riaditeľovi základnej školy v školskom obvode, v ktorom má žiak trvalé bydlisko, ako aj zriaďovateľovi základnej školy, do ktorej bol žiak prijatý.
Obec, ktorá je zriaďovateľom tejto základnej školy, oznámi obci, v ktorej má žiak trvalé bydlisko jeho prijatie do základnej školy v príslušnom školskom obvode.
5. V prípade vyradenia základnej školy zo siete a jej následného zrušenia Obec Klokočov určí školský obvod základnej školy, v ktorom budú žiaci zrušenej základnej školy plniť povinnú školskú dochádzku. Ak sa tak nestane, školský obvod základnej školy, v ktorom budú žiaci zrušenej základnej školy plniť povinnú školskú dochádzku, určí krajský školský úrad.
1. Pokiaľ nie je v tomto VZN podrobnejšia úprava, odkazuje sa na zákon NR SR číslo 596/2003 Z.z. o štátnej správe v školstve a školskej samospráve.
2. Toto VZN bolo schválené OZ v Klokočove 26.5.2004, uznesením č.240 /2005
3. Toto VZN nadobúda účinnosť od 1.7.2005
Zrušujúce ustanovenie:
Dňom 1.7.2005 je zrušené VZN č.4/2004 zo dňa 30.apríla 2004 O určení školských obvodov Základných škôl v Klokočove.
V Klokočove 11. mája 2005
Audiozáznam z rokovania lV. zasadnutia zo dňa 22. februára 2019.
Oznámenie o začatí spojeného územného a stavebného konania a nariadenie ústného konania - Oplotenie, Mudrík - dňa 17.04.2019
Námietky voči stavebnému povoleniu na stavbu "Oplotenie" - Zápisnica - doplnkové konanie 13.03.2019
Zápisnica zo 4. zasadnutia Obecného zastupiteľstva Obce Klokočov z 22. februára 2019